text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: التبذير في ميزانية الدولة
text.text_idx: #000005
text.text: الرئيسيةتاريخليون روش: الجاسوس الفرنسي بتونس قبل الإستعمار
text.text_idx: #000006
text.text: ليون روش: الجاسوس الفرنسي بتونس قبل الإستعمار
text.text_idx: #000007
text.text: نقرا في كتاب ” 32 عاما في رحاب الإسلام” تأليف ليون روش القنصل الفرنسي السابق بتونس في القرن 19 من 1855 إلى 1863.
text.text_idx: #000009
text.text: و هذا السبب الوحيد الي جلب اهتمامي للكتاب لنو بش نلقا فيه معلومات على تونس القرن 19.
text.text_idx: #000010
text.text: الي نعرفو من كل مطالعاتي لتاريخ تونس من كتب تونسية و فرنسية هيا انو ليون روش كان قنصل قوي علخر ذو نفوذ فاعل و حاكم في السياسة التونسية و انو عمق نفوذ فرانسا علخر في بلادنا قبل الإستعمار ووصل لدرجة حميمية في علاقتو بالنخبة التونسية و خاصة “بإلياس موصلي” و زوجتو ( للنا مجال خامج علخر من التاريخ مذكور بتفاصيلو في كتاب أصول الحماية الفرنسية بتونس لجون ڨانيانج). وهذا الي نعرفو تقريبا بالظبط من نشاطو في تونس..
text.text_idx: #000012
text.text: الي مبهتني مش جهلي بالمعلومة أبدا اما إنو حتى واحد من المؤرخين التوانسا لذكرها في كل كتاباتهم على القرن 19. و الأهم انو حكومات القرن 19 و نخبة القرن 19 كانت تجهل تماما حقيقة “ليون روش” و دورو في الدزاير الي هي لاصقتنا و انو ماعندهم حتى فكرة على الي صاير في دزاير. حتى إنو ابن ابي ضياف مايذكر شي على عبد القادر الجزائري او الوضع الدزيري و فما جهل مطبق بالعالم وبتاريخ الشخصيات السياسية الي تجي لتونس.
text.text_idx: #000014
text.text: الجهل التونسي بتاريخ و حقائق بلدان الجوار و باقي العالم. خلاها في وضع المنفعل و العاجز على الإستشراف. هذا الي يخلي حكومات القرن 19 تقبل دبلوماسيين /جواسيس و تتعامل معاهم بأخوية (الأمر هذا مازال يتعاود لحد اللحظة).
text.text_idx: #000015
text.text: هذا الجهل والإستهتار بالمعرفة بش يزيد يتكرر من بعد الاستقلال وين نراو انو الخارجية التونسية لا علاقة لها بالعالم و مادرسوش أبدا و متفهم منو شي و دورها ينحصر في العمل المكتبي و التجسس على التوانسا و طلب القروض. الإستنتاج هذا لقيتو بعد ما قريت (مذكرات دبلوماسين توانسة سفراء ووزراء خارجية و قريت مذكرات وزراء داخلية ووزراء أوائل و كلهم كيف كيف).
text.text_idx: #000016
text.text: الحكومة التونسية متعرف شي على حقائق ليبيا وحقائق دزاير خلي بش نقولو باقي العالم ولذا فانو من بعد تغيرات التاريخ الليبي و الدزيري صارت ضد المصالح التونسية و جابت حكومات معادية او متدخلة في السياسة التونسية (بن بلة، القذافي، بومدين لكلهم تدخلو و ضرو الدولة التونسية).
text.text_idx: #000017
text.text: برسمي الحكومة التونسية كانت تجهل الواقع داخل جبهة التحرير و الجيش الليبي و مكانش عندنا جهاز استعلامات يتابع الي صاير في دول الجوار مقابل انهم هوما كانو بالعكس واصلين للإختراق (القذافي إخترق الحكومة و الجيش و محمد المصمودي وزين العابدين بن علي كانو متاعو في السبعينات).
text.text_idx: #000018
text.text: الفكر السياسي التونسي برسمي بوهالي/جاهل/سطحي في ما يخص التاريخ العالمي و حقائق السياسة الدولية و لذا فيسع يتصدم بالتطورات و يوحل في التصرف و يحاول يعمل موقف مسكيني او يستنجد بالقانون الدولي والشرعية الدولية والأخلاق العلوشية و هكا نخسرو كل أنواع المواجهات تجاه العالم بسبب جهلنا وسطحيتنا و رفضنا للتعمق و الإطلاع الموضوعي على الي يصير في العام ابداها من دول الجوار.
text.text_idx: #000019
text.text: وكمثال: (أحمد المستيري سفير تونس في دزاير اول الستينات كانت باهت مصدوم و حزين من موقف بن بلة من تونس و هذا بدون فهم الأسباب و الأحداث و رغم جهلو و انعدام كفائتو يتولى وزارة الدفاع عام 1965 ويعمل العقيدة العسكرية الشهيرة بتع الجيش الضعيف الي دورو يقاوم لين تقدم الحكومة شكوى للأمم المتحدة).
text.text_idx: #000020
text.text: في الجامعة الدزيرية عندهم كم عملاق من الدارسات على التاريخ التونسي مقابل دراسات تونسية على التاريخ الدزيري/الليبي او غيرو.
text.text_idx: #000021
text.text: أجهزة إستعلامات العالم تنشط في تونس و نذكر بالذات الليبية/الدزيرية من الستينات (من غير مانذكر باقي دول العالم) مقابل صفر عمل استعلاماتي تونسي في الخارج وإنحصار العمل الاستعلاماتي على مراقبة التوانسة وخنقهم.
text.text_idx: #000022
text.text: حمودة باشا آخر القرن18 كان عامل جهاز استعلامات في المرناقية وركز على دزاير (بسبب طغيان نفوذها في تونس) و حقق نجاحات ممتازة وقتها لكن هذا الجهاز انتهى بمجرد موتو و يخلفوه البايات الشلايك (كلهم بإستثناء المنصف باي).
text.text_idx: #000023
text.text: السياسة التونسية في العالم نية علخر و الخارجية التونسية نفس مومنة أو مسكينة ( تولي فحلة و لفعة في التعامل مع التوانسة كهو) برسمي و هذا بسبب انعدام الطموح وقلة الهمة الي يميزو نخبتنا و هذا يرجع للإنحطاط القيمي الي تعاني فيه الأمة من 1000 عام.
text.text_idx: #000024
text.text: الدولة التونسية تحتاج لجهاز استعلامات حقيقي موجه للعمل الخارجي يكافح التجسس الخارجي و يحارب على المصالح التونسية في الخارج. عمليا هذا الجهاز الوحيد الي كاسبتو أغلب دول العالم باستثناء تونس.
text.text_idx: #000026
text.text: القومية التونسية تقرى التاريخ وتتعمق فيه و تعتبر منو لأجل المستقبل التونسي لأجل الحلم القومي التونسي لأجل الدولة القومية التونسية.
text.text_idx: #000027
text.text: معركة قبرار ضد جيش الإستعمار 2 أكتوبر 1954
text.text_idx: #000028
text.text: إمتيازات رأس المال الأوروبي في تونس قبل الإستعمار
text.text_idx: #000029
text.text: كيف وقعت تونس في فخ القروض الأجنبية قبل الإستعمار؟؟
text.text_idx: #000030
text.text: دماء خالدة.. معركة رمثة بجبل تطاوين في 25سبتمبر 1915
text.text_idx: #000031
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000037